****

**A Deák17 Galéria programjai általános és középiskolásoknak, továbbtanulás előtt állóknak**

Kedves Tanárok és Intézményvezetők!

Szeretnénk figyelmükbe ajánlani a következő kifejezetten általános és középiskolások számára szervezett programjainkat. A részvétel minden esetben ingyenes, de kérjük, jelezzék részvételi szándékukat a megadott email címen.

**NOVEMBER 27.**

[**Fonallámpa készítő workshop**](http://www.deak17galeria.hu/esemenyek/fonallampa-keszito-workshop-)**,** **2015. november 27. 10.00-17.00**

**Célcsoport/korosztály:** általános iskola 5. osztályától 18 éves korig

Fonallámpa készítő workshop a fény éve jegyében. Hasznosítsd újra a nagymama maradék fonalát és készíts velünk gömblámpát belőle a szivárvány színeiben, vagy éppen az ősz hangulatában! A 12 darabos fényfüzér elkészítésének ideje mindössze másfél óra.

A program ingyenes, de regisztrációköteles.

**Regisztráció:** muzeumpedagogia@deak17galeria.hu 2015. november 23-ig.

Igény esetén a workshopot december folyamán megismételjük!

[**Nighmo, avagy egy intelligens lámpa története**](http://www.deak17galeria.hu/esemenyek/nighmo---hogyan-keszul-az-intelligens-lampa) **2015. november 27., 15.00-16.00**

**Célcsoport/korosztály**: továbbtanulás és pályaválasztás előtt állók, 16-18 évesek, felnőttek.

A Kitchen Budapest inkubátorprogramja évek óta sikeresen támogat technikai és művészeti, közösségi projekteket. A program keretén belül született meg egy ötletből a hosszú tervezői és fejlesztői munka során a NIGHMO, egy olyan intelligens lámpa, ami a riasztók technológiáját használja fel és egy izgalmas külsejű, energiatakarékos és szemet kímélő lámpát eredményez.

A prezentáció nem csupán ezt az izgalmas lámpát mutatja be, de bepillantás enged a tervezői és csapatfeladatokba is.

**Regisztráció:** info@deak17galeria.hu

**DECEMBER 12.**

[**Lightpainting (Fényfestő) workshop**](http://www.deak17galeria.hu/esemenyek/pedagogiai-eloadassorozat---uj-modszerek-a-rajz-es-vizualis-kultura-tanitasban-) **2015. december 12., 10.00-12.30**

Ismerd meg és próbáld ki a népszerű és nagyvárosokban széles körben alkalmazott technikát.

**Célcsoport/korosztály:** 14 éves kortól (pedagógusoknak, szülőknek, a technika iránt érdeklődőknek)

**Előadó:** Lucza Zsigmond képzőművész, a [Pécsi Tudományegyetem](http://pte.hu/taxonomy/term/51) DLA hallgatója

**Regisztráció** legkésőbb **december 7-ig:** deak17galeria@gmail.com vagy info@deak17galeria.hu

**DECEMBER 19.**

[**STARTart – pályaválasztási tanácsadó kicsit másképp**](http://www.deak17galeria.hu/esemenyek/startart---palyavalasztasi-tanacsadas-kicsit-maskent) **2015. december 19., 10.00-12.30**

**Célcsoport/korosztály**: továbbtanulás és pályaválasztás előtt állók, 16-18 évesek, felnőttek.

Művészeti pályára szeretnél lépni, de nem kapsz használható válaszokat és tanácsokat az általad kiszemelt művészeti oktatásról vagy szakmáról? A STARTart találkozóin aktuális kiállításainkhoz kapcsolódóan hívjuk meg a különböző művészeti ágak fiatal képviselőit, akik bemutatják saját munkáikat, elmesélik, hogy hogyan is jutottak el idáig, megosztják veled tapasztalataikat, elmondják a pálya szépségeit és buktatóit egyaránt, valamint kérdéseidre is választ kaphatsz.

**LÁMPAtervezés 2015. december 19. (szombat) 10.00-12.00**

Hogy lesz egy ötletből gyártásra kész lámpa? Miből is áll a formatervezői gondolkodás és munkamódszer? Egyáltalán mihez kell értenie annak, aki formatervező akar lenni?

**Meghívott vendégeink:**

PAIS Panni - a MOME Formatervező tanszékének oktatója, a Cellux Csoport alapítója

FRANTA Ági - a frantAAgi stAArlight megálmodója, formatervező.

**Regisztráció:** info@deak17galeria.hu

**ÁLLANDÓ MÚZEUMPEDAGÓGIAI FOGLALKOZÁSOK**

Folyamatosan, előzetes bejelentkezés alapján kérhetők **múzeumpedagógiai foglalkozásainkat**, melyeket a csoport tanmenetére, speciális igényeire is szabhatunk.

[**Varázslatos világító befőttesüvegek**](http://www.deak17galeria.hu/esemenyek/varazslatos-befottesuveg---muzeumpedagogiai-foglalkozas) **- múzeumpedagógiai foglalkozás, kérhető 2015. december 18-ig**

Folyamatosan kérhető, az aktuális tananyagra és tantárgyra szabható.

**Célcsoport/korosztály: általános iskola 5-6. osztályáig**

A foglalkozás igény esetén az aktuális tanmenetre, tantárgyra szabható. A fény tudományos és művészi oldalát mutatjuk be foglalkozásunkon, melyen arra is kísérletet teszünk, hogy üvegbe zárjuk a fényt, honlapunkon és [Facebook](https://www.facebook.com/media/set/?set=a.1219645458062478.1073741878.964981400195553&type=3) oldalunkon látható képek tanúsága szerint nagy sikerrel. Foglalkozásunk az aktuális tanmenethez is illeszkedik.

**Regisztráció:** muzeumpedagogia@deak17galeria.hu

További foglalkozásainkért, kérjük keresse fel [honlapunkat](http://www.deak17galeria.hu/foglalkozasok).